18. 8. 90 De Europæiske Fællesskabers Tidende Nr. C 206/7 
Meddelelse om indledning af en antidumpingprocedure vedrørende importen af lommetændere, 
med gas som brændstof, ikke til genopfyldning, med oprindelse i Japan 
(90/C 206/06) 
Kommissionen har modtaget en klage, hvori det påstås, 
at lommetændere, med gas som brændstof, ikke til 
genopfyldning, med oprindelse i Japan, importeres til 
dumpingpriser, hvorved der påføres en erhvervsgren i 
Fællesskabet skade. 
Klager 
Klagen er indgivet af to EF-producenter, der tegner sig 
for størstedelen af produktionen af de pågældende varer 
i EF. 
Vare 
Den vare, der påstås importeret til dumpingpriser, er 
lommetændere, med gas som brændstof, ikke til genop­
fyldning, henhørende under KN-kode 9613 10 00. 
Påstand om dumping 
1. Påstanden om dumping bygger på en sammenlig­
ning af hjemmemarkedspriserne i Japan og priserne i 
forbindelse med eksport af varen til Fællesskabet. 
2. På dette grundlag er de beregnede dumpingmar­
gener betydelige. 
Påstand om skade 
Hvad angår spørgsmålet om skade, påstås det i klagen, 
at importen fra Japan til Fællesskabet steg fra 24,8 mio. 
stk. i 1986 til 57,5 mio. stk. i 1988 og 88,5 mio. stk. i de 
første ni måneder af 1989. Dette svarer til en forøgelse af 
markedsandelen fra 5 % i 1986 til 11 % i 1988 og 20 % 
i 1989. 
Hvad angår følgevirkningen af denne import, påstås det, 
at forbruget i Fællesskabet steg med 11 % i perioden 
1986 til 1988, medens de to fællesskabsproducenters salg 
i samme periode faldt med 3 %. Fællesskabsproducen­
terne anfører, at deres markedsandel er faldet fra 88 % i 
1986 til 81 % i 1988 og 70 % i 1989. 
Det anføres yderligere i klagen, at de priser, hvortil de 
importerede varer sælges i Fællesskabet, er betydeligt 
lavere end fællesskabsproducenternes priser, hvilket har 
ført til en nedgang i salget eller tvunget disse produ­
center til at sænke deres priser. Det hævdes, at indvirkningen af denne import på 
erhvervsgrenen i Fællesskabet kommer til udtryk i en 
lavere kapacitetsudnyttelse, lukning af tre fabrikker i 
Fællesskabet, en nedgang i beskæftigelsen og faldende 
overskud og tillige finansielle tab. 
Procedure 
Kommissionen har efter konsultationer fastslået, at der 
foreligger tilstrækkelige beviser til at begrunde iværksæt­
telsen af en procedure, og har indledt en undersøgelse i 
henhold til artikel 7 i Rådets forordning (EØF) nr. 
2423/88 (l). Interesserede parter kan tilkendegive deres 
mening skriftligt, specielt ved at besvare det spørge­
skema, der er tilsendt de parter, som vides berørt af 
sagen, og ved at fremlægge beviser til støtte herfor. 
Kommissionen vil endvidere høre parter, der i forbin­
delse med ovennævnte fremlæggelse af deres synspunkter 
anmoder herom, såfremt de kan godtgøre, at de sand­
synligvis vil blive berørt af resultatet af proceduren. 
Denne meddelelse offentliggøres i henhold til artikel 7, 
stk. 1, litra a), i ovennævnte forordning. 
Tidsfrist 
Oplysninger om sagen, eventuelle argumenter vedrø­
rende påstanden om, at der finder dumping sted og 
forvoldes skade om følge heraf, og anmodninger om at 
blive hørt indgives skriftligt til Kommissionen for De 
Europæiske Fællesskaber, Generaldirektoratet for 
Forbindelser med Tredjelandes Afdeling I-C-2, Rue de 
la Loi 200, B-1049 Bruxelles (2), senest 30 dage efter 
offentliggørelsen af denne meddelelse eller, for så vidt 
angår selskaber og personer, der vides berørt af sagen, 
30 dage efter datoen for modtagelsen af følgeskrivelsen 
til ovennævnte spørgeskema, alt efter hvilken dato der 
måtte være den seneste. Nævnte skrivelse anses for at 
være modtaget syv dage efter afsendelsesdatoen. 
Har Kommissionen ikke modtaget de ønskede oplys­
ninger og argumenter i den rette form inden udløbet af 
ovennævnte frist, kan Fællesskabets myndigheder i 
medfør af artikel 7, stk. 7, litra b), i forordning (EØF) 
nr. 2423/88 træffe foreløbig eller endelig afgørelse på 
grundlag af de foreliggende oplysninger. 
C) EFT nr. L 209 af 2. 8. 1988, s. 1. 
O Telex COMEU B 21877; telefax 32 2 235 65 05.